એનિમેશન પ્રોસેસવિઝ્યુઅલ ઈફેક્ટ આપવાની પ્રક્રિયા એનિમેશન પ્રોસેસ તરીકે ઓળખાય છે. તેમાં સૌપ્રથમ થ્રી-ડી મોડેલિંગ આવે છે, ‘બાહુબલિ’માં આવતા સાંઢ તેનું ઉદાહરણ છે. સાંઢનું આભાસી દૃશ્ય તૈયાર કર્યા બાદ થ્રી-ડી ટેક્સચરિંગ કરાય છે. પૂતળા જેવા દેખાતા સાંઢના થ્રી-ડી દૃશ્યમાં રંગ, શિંગડાં તેમજ તેને અસલી સાંઢ તરીકે દર્શાવી શકાય તેવા તત્ત્વો ઉમેરાય છે. બાદમાં થ્રી-ડી રિગિંગ દ્વારા બોન-સ્ટ્રક્ટર એટલે કે તેના હાડકાંનું માળખું ઉમેરવામાં આવે છે. જેથી તેનાં અંગો વળી શકે અને હલનચલન કરી શકે. અંતિમ તબક્કામાં આ સાંઢના એનિમેશનને શૂટિંગ કરાયેલા ફૂટેજ અથવા તેના બૅકગ્રાઉન્ડમાં મૂકી કમ્પોઝિંગ કરીને હકીકતમાં આવું પ્રાણી હોવાનો આભાસ ઊભો કરવામાં આવે છે.